Иван Бунин
Неуловим светлик разля се над земята…

Превод от руски: Кирил Кадийски, 2003

chitanka.info

Неуловим светлик разля се над земята,

над стрехите на тихите села.

Все по-отчетливо крещят в зори ятата

далеко там — сред степната мъгла.

И няма жив човек — ни звук, или тревога…

Спи сочният овес под сънни небеса…

Спи влажна ветрушка на хълмчето край слога,

напрашена от матова роса.

Ала зазаря се… Над ниви и поляни

неуловим зелен светлик се засребри.

И в хладните лъки мъгли благоуханни

се вият като тимиам в зори.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.